Document ID: 31998R2783

KOMISSION ASETUS (EY) N:o 2783/98,
annettu 22 päivänä joulukuuta 1998,
hedelmien ja vihannesten, kasvien sekä kukkien aloja koskevien Ranskan merentakaisten departementtien hyväksi annettujen erityistoimenpiteiden soveltamista koskevista yksityiskohtaisista säännöistä annetun asetuksen (EY) N:o 1524/98 muuttamisesta ja arvioidun hankintataseen määrittämisestä vuodeksi 1999
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (1), sellaisena kuin se on viimeksi muutettuna asetuksella (EY) N:o 2598/95 (2), ja erityisesti sen 2 artiklan 6 kohdan,
sekä katsoo, että
merentakaisten departementtien tiettyjen maataloustuotteiden erityisen hankintajärjestelmän soveltamista koskevat yhteiset yksityiskohtaiset säännöt vahvistetaan komission asetuksessa (ETY) N:o 131/92 (3), sellaisena kuin se on viimeksi muutettuna asetuksella (EY) N:o 1736/96 (4), ja komission asetuksella (EY) N:o 1524/98 (5) annetaan hedelmä- ja vihannesjalosteiden hankintajärjestelmän soveltamista koskevat täydentävät yksityiskohtaiset säännöt, sekä arvioitu hankintatase, jossa vahvistetaan erityiseen hankintajärjestelmään oikeutetut määrät 1 päivästä heinäkuuta 31 päivään joulukuuta 1998,
niiden tuotteiden määrät, jotka ovat oikeutettuja erityiseen hankintajärjestelmään, määritetään säännöllisesti vahvistettujen arvioitujen hankintataseiden mukaisesti, ja niitä tarkistetaan markkinoiden tosiasiallisten tarpeiden perusteella ja ottaen huomioon paikallistuotanto ja perinteiset kauppavirrat, ja merentakaisten departementtien markkinoiden tarpeet vuodeksi 1999 edellyttävät arvioidun hankintataseen vahvistamista liitteen mukaisesti, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1524/98 liitteessä I oleva A osa tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1998.

Labels: 17
19
3
6
18